Gaana yidaandɔɔkore Jerry John Rawlings

Jerry John Rawlings da e la sogyɛ (a banaŋ na maŋ tona saseɛŋ na) kyɛ la e neɛ naŋ taa gɔbenɛnte kyaa kyaa yeltarre o sukyiriŋ. O da de la a Gaana Yidaandɔɔloŋ ne kpeo a yi 1979 poɔ kyɛ leɛ de ko a teŋɛ deme neŋkaa-iraa. A da ba kɔɔre kyɛ ka o yage a Yidaandɔɔkaa-iraa ŋa ne kpeo kyɛ la di a Yidaandɔɔloŋ 1981 poɔ. A o paati da la Provisional National Defence Council (PNDC). O da zeŋ la a kpeo kogi ŋa zu te ta 1992. Ŋaa saŋa, o da yi ne la a Gaana bɛgɛ gane a 1992 poɔ kyɛ pãã e ka ba dii kaa iri a wẽderɛ. O da leɛre la a paati yuori gaa ne National Demacratic Congress(NDC).A kataweɛ paati la lɛ. A kyaa kyaa ŋa poɔ a teŋɛ deme da dii ko o la ka o di a Yidaandɔɔloŋ a te ta 1996 ka ba la maaleŋ ŋmɛ a kyaa kyaa a seŋ a bɛgɛ naŋ wuli lɛ. Jerry John Rawlings da la nyɛ la zunoɔ a 1996 kyaa kyaa ŋa meŋ poɔ a la di a Yidaandɔɔloŋ te ta 2000. A bɛgɛ naŋ ba la tere sori ka o na la are zuiŋ o da de la o potuuro John Evans Fiifi Atta Mills ka o ŋmɛ a kyaa kyaa.https://web.archive.org/web/20230415125450/https://praad.gov.gh/index.php/flt-lt-j-j-rawlings/https://www.interactioncouncil.org/about-us/members/memoriam/jerry-john-rawlings
 Jerry John Rawlings Nyɔvore Waaloŋ Te Ta O Kūū 
Jerry John Rawlings e la Aŋmonoo a yi Aŋmompaaloŋ (Volta Region). O ma Victoria Agbotui e la Aŋmonoo kyɛ ka o saa James Ramsey John e Nasaalaa naŋ yi Scottland. Ba da dɔge o la 22nd Gyoone 1947, Accra poɔ. O taa la pɔge ne biiri banaare. O pɔge yuori la Nana Konadu Agyemang Rawlings. A o biiri meŋ la: Zaneto Agyemang Rawlings, Kimathi Rawlings, Yaa Asantewaa Rawlings ane Amina Rawlings. O da kpie 11th Nyɔgevennebare, 2020 Akomfo Anokye Wuluu Asibiti poɔ.https://mobile.ghanaweb.com/person/Jerry-John-Rawlings-166

 Yɛlɛ Peɛro/Yiibu Zie Mine Zie